# Bruce Springsteen

| Bruce Springsteen |
| --- |
|   Irudi gehiago |
| Bizitza |
| Jaiotzako izen-deiturak | Bruce Frederick Joseph Springsteen |
| Jaiotza | Long Branch, 1949ko irailaren 23a (76 urte) |
| Herrialdea |  Ameriketako Estatu Batuak |
| Lehen hizkuntza | ingelesa |
| Familia |
| Ezkontidea(k) | Julianne Phillips  (1985 -  1989) Patti Scialfa  (1991 - |
| Bikotekidea(k) |
ikusi
* Karen Darvin
 |
| Seme-alabak |
ikusi
* Jessica Springsteen
 |
| Haurrideak |
ikusi
* Pamela Springsteen
 |
| Hezkuntza |
| Heziketa | Freehold High School (en)  The Center for Early Education (en)  |
| Hizkuntzak | ingelesa |
| Jarduerak |
| Jarduerak | abeslaria, kantugilea, piano-jotzailea, gitarra-jotzailea, disko-ekoizlea, estudioko musikaria, konpositorea, telebista-aktorea, zinema aktorea, film-zuzendaria eta musikaria |
| Altuera | 1,77 metro |
| Jasotako sariak |
ikusi
* MusiCaresen urteko pertsona  (2013) Rock and Roll Hall of Fame  (1999)  Askatasunaren Domina Presidentziala : Barack Obama  (2016) New Jersey Ospe-aretoa  (2008)  Kennedy Center Honors MTV Video Music Award for Best Male Video  (1985) : I'm on Fire (en)  MTV Video Music Award for Best Stage Performance  (1985) : Dancing in the Dark MTV Video Music Award – Viewer's Choice  (1985) MTV Video Music Award for Best Video from a Film  (1994) : Streets of Philadelphia (en)  Jatorrizko abesti onenaren Oscar Saria  (1994ko martxoaren 21a) : Streets of Philadelphia (en)
 |
| Kidetza | E Street Band Arteen eta Zientzien Ameriketako Estatu Batuetako Akademia |
| Ezizena(k) | The Boss |
| Genero artistikoa | rock |
| Ahots mota | baritonoa |
| Musika instrumentua | gitarra aho-soinua pianoa |
| Diskoetxea | Columbia Records |
|

---

 |
| brucespringsteen.net |
|

---

                |

**Bruce Frederick Joseph Springsteen** (Freehold, New Jersey, 1949ko irailaren 23a), ezizenez *The Boss*, estatubatuar egile abeslaria da.

## Biografia

Bere etxean ikasi zuen gitarra, pianoa eta harmonika jotzen. Gaztetan inguruko taberna eta klubetan jotzen hasi zen, eta 1972an kontratu bat izenpetu zuen Columbia Recordsekin. 1973an bere lehen diskoa argitaratu zuen, *Greetings from Asbury Park (Goraintziak Asbury Parketik)* eta 1974an bigarrena, *The Wild, the Innocent and the E-Street Shuffle*, zein baino zein arrakastatsuagoak.

1975ean *Born to Run* *(Lasterka egiteko jaioa)* argitaratu zuen, nerabe baten bizitzaren egun bati buruzko kantuekin, eta disko harekin munduko musika izar handienetako bat bihurtu zen.

*Born in the USA* (1984, *Estatu Batuetan sortua*) diskoa Columbia Recordsen historiako diskorik salduena izan zen (13 milioi ale), eta harekin Bruce Springsteen langile klasearen sinbolo bihurtu zen.

1986an *Life 75-85* diskoa argitaratu zuen bost LP desberdinez osaturikoa. Bertan, urte horietan emandako kontzertuetan grabatutako berrogei abesti daude. 1987an *Tunnel of Love* *(Maitasunaren tunela)* argitaratu zuren, Grammy sari bat lortuz.

1992an beste bi disko grabatu zituen, *Human Touch* (1992, *Giza ukitua*) eta *Lucky Town (*1993, *Zorioneko hiria)*. 1995ean ere beste bi disko kaleratu zituen: *The Ghost of Tom Joad* *(Tom Joaden mamua)* eta *Greatest Hits* *(1985-1995) (Abesti onenak, 1985-1995)*; azkeneko hori ordu arteko kantu onenen bilduma zen baina lau abesti berri tartekatu zituen. Bi disko horiekin musika zerrendetako aurreneko postuetara iritsi zen mundu osoan. Lau Grammy sari irabazi zituen, eta Oscar bat, *Strees of Philadelphia* *(Filadelfiako kaleak)* kantuarekin (Jonatahn Demmeren filmaren musikako doinu nagusia).

1991tik Patti Scialfa abeslariarekin ezkonduta dato eta hiru seme-alaba dituzte.

## Irudi galeria

* Springsteen 1981ean
* Springsteen 1988an
* Springsteen 2006an
* Springsteen 2008an

## Diskografia

* 1973 - *Greetings from Asbury Park, N.J.*
* 1973 - *The Wild, the Innocent and the E Street Shuffle*
* 1975 - *Born to Run*
* 1978 - *Darkness on the Edge of Town*
* 1980 - *The River*
* 1982 - *Nebraska*
* 1984 - *Born in the U.S.A.*
* 1986 - *Live/1975-85*
* 1987 - *Tunnel of Love*
* 1992 - *Human Touch*
* 1992 - *Lucky Town*
* 1993 - *In Concert/MTV Plugged*
* 1995 - *Greatest Hits*
* 1995 - *The Ghost of Tom Joad*
* 1998 - *Tracks*
* 1999 - *18 Tracks*
* 2001 - *Live in New York City*
* 2002 - *The Rising*
* 2003 - *The Essential Bruce Springsteen*
* 2005 - *Devils & Dust*
* 2005 - *Born to Run 30th Anniversary Edition*
* 2006 - *Hammersmith Odeon London '75*
* 2006 - *We Shall Overcome: The Seeger Sessions*
* 2007 - *Bruce Springsteen with The Sessions Band: Live in Dublin*
* 2007 - *Magic*
* 2009 - *Working on a dream*
* 2012 - *Wrecking Ball*
* 2014 - *High Hopes*
* 2018 - *Springsteen on Broadway*
* 2019 - *Western Stars*
* 2020 - *Letter to You*
* 2022 - *Only the Strong Survive*

## Erreferentziak

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* **(Ingelesez)** Webgune ofiziala